"Setswana Puo ya Gae (HL)/P3 7 DBE/Ngwanaitseele 2020 SC/NSC 2.6 MAIKAO/MAIPOLELO (LOKWALOIKITSISO) LE LEKWALOPHELEGETSO Kwala maikao/maipolelo (lokwaloikitsiso) le lekwalophelegetso tse o tlaa di dirisang go kopa phatlhatiro e e latelang: KONTERAKA YA BATHOPELE Motlatsamotsamaisi wa Ofisi A o modiri yo o ikemetseng e bile a na le maitemogelo a botsamaisi jwa ofisi? Konteraka ya Bathopele e ka nna bathapi ba gago. Dithutego tse di tlhokegang: Mophato wa 12 kgotsa dithuto tse di lekanang le ona, dithuto tsa botsamaisi jwa ofisi le bokgoni jwa go dirisa khomputara. Modiri o tlaa nna le maikarabelo a go tlamela ka tshegetso ya botsamaisi jwa ofisi, go tsenyeletsa:  Go araba megala  Go laola le go tlhokomela ba ba kolotang setheo  Go tlhokomela dikarata tsa tiro tsa badirisi  Ditiro tse dingwe tsa botsamaisi jwa ofisi Maikao/Maipolelo (lokwaloikitsiso), lekwalophelegetso, dikgatiso tse di netefaditsweng tsa dithutego, lokwaloitshupo, lekwalo la go kgweetsa le dintlha tsa basupi ba le babedi di romelwe kwa go: Mokhuduthamagamogolo Konteraka ya Bathopele 309 Mmila wa Lokaleng Motsumorwana Limpopo 0025 Letlha la tswalelo: 08 Phukwi 2020 Fa o batla tshedimosetso leletsa Dineo Bamphile mo: 0806 434 952 ELA TLHOKO: Go tlaa lelediwa fela bakopatiro ba ba tlhophilweng go tla potsotherisanong. [25] PALOGOTLHE YA KAROLO YA B: 50 PALOGOTLHE YA TLHATLHOBO: 100 Kwalololo e ileditswe"